સુરતમાં માનવતસ્કરી : કેટલાંક બાળકો કબાટમાંથી તો કેટલાંક સાડીના ઢગલા નીચેથી મળ્યાં\nYouTube કન્ટેન્ટ પૂર્ણ, 1

આ બાળકોને કથિત રીતે રાજસ્થાન અને ગુજરાતના સરહદી વિસ્તારમાંથી અહીં લાવવામાં આવ્યાં હતાં. 

સુરત પોલીસના સુપરિન્ટેન્ડેન્ટ બી. એમ. વસાવાએ બીબીસી ગુજરાતીને જણાવ્યું, "'બચપન બચાવો આંદોલન' નામની બિનસરકારી સંસ્થાએ સર્વે કર્યો હતો અને અમને જાણ કરવામાં આવી હતી કે સુરતના અમુક વિસ્તારોમાં બાળમજૂરીનું પ્રમાણ જોવા મળી રહ્યું છે."

વસાવા ઉમેરે છે, "બચપન બચાવો આંદોલન સંસ્થાએ આ બાબતે શનિવારે સુરત પોલીસને જાણ કરી હતી અને રાજસ્થાન પોલીસ પણ આમાં સામેલ હતી."

"તેમની માહિતીના આધારે રવિવારે સવારે પાંચ વાગ્યે દરોડા પાડવાની યોજના બનાવવામાં આવી હતી."

વસાવાના જણાવ્યા અનુસાર "કુલ 138 બાળકોને મુક્ત કરાવાયાં હતાં. તેમની ઉંમર 10-18 વર્ષની વચ્ચે છે. આ બાળકો-કિશોરો સુરતના પુણા પોલીસ સ્ટેશનમાં લઈ જવાયાં હતાં."

આ બાબતે 'બચપન બચાવો આંદોલન'ના પ્રમુખ અને નોબલ પુરસ્કારના વિજેતા કૈલાશ સત્યાર્થીએ ટ્વીટ કરીને કહ્યું: 

'બચપન બચાવો આંદોલન, રાજસ્થાન અને ગુજરાત પોલીસે SCPCRની મદદથી એક સામૂહિક અભિયાન અંતર્ગત સુરતમાંથી એવાં 137 બાળકો બચાવ્યાં છે, જેમને માનવતસ્કરી દ્વારા લાવવામાં આવ્યાં હતાં. 

'આ ગુપ્ત અભિયાન રવિવારે સવારે પાંચ વાગ્યે હાથ ધરવામાં આવ્યું હતું.' 

સુરત પોલીસના અધિકારી પી. એલ. ચૌધરીએ કહ્યું કે 'સુરત પોલીસે માત્ર મદદ પૂરી પાડી હતી. મુળ રૂપે આ રાજસ્થાન પોલીસનું ઑપરેશન હતું.'

તેમનું કહેવું છે કે "ગુજરાત બાળઆયોગની ટીમ આ પ્રકારની માહિતી આપે, જેના આધારે પોલીસ માનવતસ્કરી દ્વારા લાવવામાં આવેલા બાળમજૂરોને મુક્ત કરાવવાની કામગીરી કરતી હોય છે."  

"પરંતુ હાલના કેસમાં બધી માહિતી રાજસ્થાન પોલીસ અને બિનસરકારી સંસ્થા પાસે હતી." 

બાળકોને ક્યાં રાખવામાં આવ્યાં હતાં?

બાળકોને સાડીના ઢગલાની નીચે સુવું પડતું હતું.

સ્થાનિક પત્રકાર ધર્મેશ અમીનનું કહેવું છે કે જ્યાંથી આ બાળકોને મુક્ત કરાવાયાં તે રહેણાંક વિસ્તાર છે.  

બી. એમ. વસાવા આ અંગે વાત કરતાં જણાવે છે, "બાળકો સુરતના સીતાનગર સોસાયટી વિભાગ એક, બે અને ત્રણમાં ચાલતાં ગૃહઉદ્યોગમાં કામ કરતાં હતાં." 

સુરત પોલીસે આ મામલે હજુ સુધી કોઈની ધરપકડ કરી નથી. 

વસાવા જણાવે છે, "128 બાળકો રાજસ્થાનનાં છે, પ્રાથમિક રૂપે બાકીનાં બાળકો ઉત્તર પ્રદેશ, ઝારખંડ અને બિહાર જેવાં રાજ્યોનાં હોવાનું અનુમાન છે."

રાજસ્થાન બાળઆયોગના ડૉ. સભ્ય શૈલેન્દ્ર પંડ્યાએ બીબીસી ગુજરાતીને જણાવ્યું, "રાજસ્થાનના...\n\ntl;dr:
સુરતના પુણા વિસ્તારમાંથી બાળમજૂરી માટે લાવવામાં આવેલા 138 જેટલાં બાળકોને મુક્ત કરાવવામાં આવ્યાં છે. રવિવારે વહેલી સવારે પાંચ વાગ્યે રાજસ્થાન પોલીસ, ગુજરાત પોલીસ અને બાળઆયોગે મળીને દરોડા પાડ્યા હતા, જેમાં આ બાળકોને મુક્ત કરાવાયાં હતાં.